ร้าน "Little Bitch Cafe & Restaurant" นี้อยู่ถนนวิภาวดี หากเข้ามาทางดินแดงมุ่งหน้าออกถนนวิภาวดี ให้รีบชิดซ้ายเลย อยู่ต้นๆ วิภาเลยค่ะ ร้านนี้หากจะมาต้องหาที่จอดรถข้างทางหรือแถบๆ หน้าร้านน่ะค่ะ จะมีเด็กโบกรถช่วยดูให้..ร้านนี้มีทั้ง Indoor และ Outdoor ถ้าใน Indoor มีดนตรีสดบรรเลงเพลงให้ฟัง แต่อยากจะบอกแอบเสียงดังมากค่ะ คุยแทบไม่รู้เรื่องเลยทีเดียว..วรัญและเพื่อนๆ เลยขอมานั่งเม้ามอยกันข้างนอกดีกว่า ซึ่งวันที่ไป บ่องตง!!!คนเต็มเกือบทุกโต๊ะ ส่วนเราได้โต๊ะที่ค่อนข้างห่วยเหมือนเป็นโต๊ะเสริมค่ะ เพราะตรงที่นั่งหรืออากาศวันที่ไปมันร้อนก็ไม่รู้นะคะ เพราะมันร้อนมากไม่ชิลอย่างแรง!!!!ทั้งๆ ที่บรรยากาศร้านก็ตกแต่งดูดีใช้ได้ แต่มันไม่ฟินเลยอะค่ะ..แต่ก็ไม่เป็นไรค่ะ มากับเพื่อนหลายคนก็เม้ามอย จิบเบียร์กันไปเบาๆ สั่งเป็นทาวเวอร์มาค่ะ ส่วนอาหารก็เน้นทานเล่นๆ แบบกับแกล้มค่ะ อย่างเฟร้นฟราย, ข้อไก่ทอด (เพราะแอบอิ่มมากมาจากอีกที่ค่ะ..มาที่นี่เลยขอเบาๆกรุบกริบ) เช็คบิลออกมาก็ไม่กรุบกริบนะจ๊ะ ตกหัวละ 500 กว่าบาท!!!สรุปงานนี้ร้านชิล แต่ไม่ฟินเลยจ้า!!